*Projekts*

2016.gada \_\_\_.\_\_\_\_\_ Noteikumi Nr.\_\_\_

Rīgā (prot. Nr.\_\_\_ \_\_\_.§)

**Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai**

*Izdoti saskaņā ar Eiropas Savienības struktūrfondu un Kohēzijas fonda*

*2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma*

*12.panta ceturto daļu*

**I. Vispārīgie jautājumi**

1. Noteikumi nosaka:

1.1. kārtību, kādā īsteno darbības programmas “Izaugsme un nodarbinātība” 3.1.2.specifiskā atbalsta mērķa “Palielināt straujas izaugsmes komersantu skaitu” 3.1.2.1.pasākumu “Riska kapitāls” (turpmāk – pasākums);

1.2. pasākumam pieejamo finansējumu;

1.3. atbalstāmo darbību un izmaksu attiecināmības nosacījumus.

2. Pasākuma mērķis ir sekmēt komersantu un lauksaimniecības pakalpojumu kooperatīvo sabiedrību (turpmāk – saimnieciskās darbības veicēji) izveidi, attīstību un konkurētspēju, sniedzot sēklas kapitāla, sākuma kapitāla un izaugsmes kapitāla ieguldījumus uzņēmējdarbības projektu realizēšanai.

3. Pieejamais Eiropas Reģionālās attīstības fonda finansējums pasākuma īstenošanai ir 60 000 000 *euro*.

4. Atbalstu sēklas kapitāla, sākuma kapitāla un izaugsmes kapitāla ieguldījumu veidā saimnieciskās darbības veicējiem, kas ir pasākuma gala labuma guvēji, sniedz finanšu starpnieki, kurus akciju sabiedrība “Attīstības finanšu institūcija Altum” (turpmāk – sabiedrība Altum) izvēlas atbilstoši normatīvajiem aktiem publisko iepirkumu jomā.

5. Šo noteikumu ietvaros privātie ieguldītāji atbilst Komisijas 2014.gada 17.jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (vispārējā grupu atbrīvojuma regula) (turpmāk – Komisijas regula Nr. 651/2014) (Eiropas Savienības Oficiālais Vēstnesis, 2014. gada 26. jūnijs, L 187) 2.panta 72.punktā minētajai neatkarīgo privāto ieguldītāju definīcijai.

6. Šo noteikumu ietvaros privātie sēklas kapitāla, sākuma kapitāla un izaugsmes kapitāla fondu dalībnieki ir attiecīgā fonda dalībnieki (tai skaitā finanšu starpnieki), izņemot sabiedrību Altum.

**II. Prasības finanšu starpniekiem**

7. Finanšu starpnieki tiek izvēlēti saskaņā ar Komisijas 2014.gada 3.marta Deleģētās Regulas (ES) Nr.480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014.gada 13.maijs, L 138) 7.pantu.

8. Finanšu starpnieki uz šo noteikumu 11.punktā minēto komandītsabiedrību līgumu slēgšanas brīdi ir komercsabiedrības.

9. Sabiedrība Altum noraida finanšu starpnieka piedāvājumu, ja atlases brīdī uz to ir attiecināms vismaz viens no šādiem nosacījumiem:

9.1. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

9.2. tam ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta, vai tas atbilst normatīvajos aktos maksātnespējas jomā noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

9.3. ja tas ir kapitālsabiedrība, tad uzkrāto zaudējumu dēļ tam ir zaudēta vairāk nekā puse no tā parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm un visām pārējām pozīcijām, kuras vispārpieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no tā parakstītā kapitāla. Minētais nosacījums nav piemērojams, ja finanšu starpnieks ir sīkais (mikro), mazais vai vidējais komersants šo noteikumu izpratnē un pastāv mazāk nekā trīs gadus;

9.4. ja vismaz kādam no dalībniekiem ir neierobežota atbildība par tā parādsaistībām, proti, uzkrāto zaudējumu dēļ tam ir zaudēta vairāk nekā puse no grāmatvedības uzskaitē uzrādītā kapitāla;

9.5. saskaņā ar pēdējo divu noslēgto finanšu gadu pārskatiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0. Minētais nosacījums ir piemērojams, ja finanšu starpnieks ir lielā komercsabiedrība šo noteikumu izpratnē;

9.6. tas ir saņēmis glābšanas atbalstu un nav atmaksājis aizdevumu, nav atsaucis garantiju vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.

10. Finanšu starpnieki dibina sēklas kapitāla, sākuma kapitāla un izaugsmes kapitāla fondus kā jaunas komandītsabiedrības atbilstoši normatīvajiem aktiem komercdarbības jomā.

11. Sabiedrība Altum un finanšu starpnieki slēdz komandītsabiedrības līgumus saskaņā ar Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Komisijas regula Nr.1303/2013) (Eiropas Savienības Oficiālais Vēstnesis, 2013.gada 20.decembris, Nr. L 347) 4.pielikuma 1.punktā ietvertajiem finansēšanas nolīgumu nosacījumiem.

12. Pasākuma ietvaros pieejamo finansējumu sabiedrība Altum iegulda komandītsabiedrību pašu kapitālā un izmanto:

12.1. lai finansētu sēklas kapitāla, sākuma kapitāla un izaugsmes kapitāla ieguldījumus saimnieciskās darbības veicējos;

12.2. lai finansētu finanšu starpnieku vadības maksu, kuras apmērs tiek noteikts publiskās iepirkumu procedūras ietvaros.

13. Finanšu starpnieka vadības maksai piemēro 2 % samazinājumu, ja 2023.gada 31.decembrī izpildās vismaz viens no šādiem nosacījumiem:

13.1. finanšu starpnieka pārvaldītā katra sēklas kapitāla, sākuma kapitāla vai izaugsmes kapitāla fonda finansējuma apguve ir mazāka par 80 %;

13.2. sēklas kapitāla, sākuma kapitāla vai izaugsmes kapitāla fondā veikto ieguldījumu saimnieciskās darbības veicējos kopējie zaudējumi (tai skaitā vērtības samazinājums) pārsniedz 30 %;

13.3. atbalstīto saimnieciskās darbības veicēju skaits finanšu starpnieka pārvaldītā sēklas kapitāla fondā ir mazāks par 10, sākuma kapitāla fondā – mazāks par 8 un izaugsmes kapitāla fondā – mazāks par 8.

14. Finanšu starpnieki pārvalda sēklas kapitāla, sākuma kapitāla un izaugsmes kapitāla fondus, pamatojoties uz komerciāliem principiem saskaņā ar Komisijas regulas Nr.651/2014 21.panta 15.punktā minētajiem nosacījumiem un ievērojot Komisijas regulas Nr. 651/2014 21.panta 14.punkta a) un b) apakšpunktā noteiktās prasības.

15. Katra sēklas kapitāla, sākuma kapitāla un izaugsmes kapitāla fonda ietvaros visus ieņēmumus, kas gūti no sēklas kapitāla, sākuma kapitāla un izaugsmes kapitāla ieguldījumu portfeļa realizēšanas, secīgi sadala šādā secībā:

15.1. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem līdz tie saņem atpakaļ savus ieguldījumus attiecīgajā fondā, kuri izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;

15.2. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem līdz tie saņem 6% gadā no saviem ieguldījumiem attiecīgajā fondā, kuri izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;

15.3. atlikušos ieņēmumus starp privātajiem sēklas kapitāla, sākuma kapitāla un izaugsmes kapitāla fondu dalībniekiem, vismaz 20% paredzot finanšu starpniekam.

16. Katrā sēklas kapitāla, sākuma kapitāla un izaugsmes kapitāla fondā zaudējumus no ieguldījumiem saimnieciskās darbības veicējos sedz sēklas kapitāla, sākuma kapitāla un izaugsmes kapitāla fonda dalībnieki proporcionāli to ieguldījumam attiecīgajā fondā sēklas kapitāla, sākuma kapitāla un izaugsmes kapitāla ieguldījuma veikšanai.

**III. Atbalsta saimnieciskās darbības veicējiem piešķiršanas nosacījumi**

17. Sēklas kapitāla, sākuma kapitāla un izaugsmes kapitāla ieguldījumus (tai skaitā turpmākos ieguldījumus) saimnieciskās darbības veicējos veic saskaņā ar Komisijas regulas Nr.651/2014 21.panta 6.punkta nosacījumiem.

18. Atbalstu sēklas kapitāla, sākuma kapitāla un izaugsmes kapitāla ieguldījumu veidā saimnieciskās darbības veicējiem sniedz kā riska finansējuma atbalstu saskaņā ar Komisijas regulas Nr.651/2014 21.pantā noteiktajām prasībām.

19. Finanšu starpnieki lēmumu par saimnieciskās darbības veicēju sēklas kapitāla, sākuma kapitāla un izaugsmes kapitāla ieguldījumu piešķiršanu pieņem, pamatojoties uz saimnieciskās darbības veicēja investīciju projekta dzīvotspējas izvērtējumu un ieguldījuma izejas stratēģiju saskaņā ar Komisijas regulas Nr.651/2014 21.panta 14.punkta c) un d) apakšpunktā noteiktajām prasībām.

20. Atbalstu sēklas kapitāla, sākuma kapitāla un izaugsmes kapitāla ieguldījumu veidā var saņemt saimnieciskās darbības veicēji, kuri lēmuma pieņemšanas brīdī par atbalsta piešķiršanu atbilst šādām prasībām:

20.1. Komisijas regulas Nr.651/2014 1.pielikumā minētajai sīkā (mikro), mazā un vidējā saimnieciskā darbības veicēja definīcijai;

20.2. Komisijas regulas Nr.651/2014 21.panta 5.punktā noteiktajām prasībām.

21. Sēklas kapitāla, sākuma kapitāla un izaugsmes kapitāla ieguldījumi tiek veikti investīciju projektos saskaņā ar Komisijas regulas Nr.1303/2013 37.panta 5. un 10.punkta nosacījumiem.

22. Sēklas kapitāla, sākuma kapitāla un izaugsmes kapitāla fondi nesniedz atbalstu saimnieciskās darbības veicējiem, kuri uz lēmuma pieņemšanas brīdi par atbalsta piešķiršanu atbilst šādiem nosacījumiem:

22.1. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tiem ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;

22.2. tiem ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai to saimnieciskā darbība ir izbeigta, vai saimnieciskās darbības veicēji atbilst normatīvajos aktos maksātnespējas jomā noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru;

22.3. uz tiem attiecas līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu;

22.4. saimnieciskās darbības veicēji saņemtā glābšanas atbalsta ietvaros nav atmaksājuši aizdevumu vai nav atsaukuši garantiju, vai saņemtā pārstrukturēšanas atbalsta ietvaros uz tiem joprojām attiecas pārstrukturēšanas plāns;

22.5. tie veic saimniecisko darbību kādā tirgū ilgāk nekā septiņus gadus kopš to pirmās komerciālās pārdošanas darījuma atbilstoši Komisijas regulas Nr.651/2014 2.panta 75.punktā minētajai definīcijai un vienlaikus izpildās kāds no šiem nosacījumiem:

22.5.1. saimnieciskās darbības veicējs ir komercsabiedrība, un tam uzkrāto zaudējumu dēļ ir zaudēta vairāk nekā puse no tā parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm un visām pārējām pozīcijām, kuras ir vispārpieņemts uzskaitīt par daļu no saimnieciskās darbības veicēja pašu kapitāla (tai skaitā arī kapitāldaļu uzcenojuma), rodas negatīvs rezultāts, kas pārsniedz pusi no parakstītā kapitāla;

22.5.2. vismaz kādam no saimnieciskās darbības veicēja dalībniekiem ir neierobežota atbildība par saimnieciskā darbības veicēja parādsaistībām, un saimnieciskās darbības veicēja uzkrāto zaudējumu dēļ ir zaudēta vairāk nekā puse no tā grāmatvedības uzskaitē norādītā kapitāla.

23. Atbalstu sēklas kapitāla, sākuma kapitāla un izaugsmes kapitāla ieguldījumu veidā šo noteikumu ietvaros sniedz saimnieciskās darbības veicējiem, kuru primārā saimnieciskās darbības vieta ir Eiropas Savienībā, un vismaz 75% no kopējā katra sēklas kapitāla, sākuma kapitāla un izaugsmes kapitāla fondā pieejamā Eiropas Reģionālās attīstības fonda finansējuma apjoma, kas paredzēti atbalsta saimnieciskās darbības veicējiem sniegšanai, tiek veikti saimnieciskās darbības veicējos, kuru primārā saimnieciskās darbības vieta ir Latvijas Republikā.

24. Sēklas kapitāla, sākuma kapitāla un izaugsmes kapitāla ieguldījumu veic kā pašu kapitāla ieguldījumu saskaņā ar Komisijas regulas Nr.651/2014 2.panta 74.punktu vai kvazikapitāla ieguldījumu saskaņā ar Komisijas regulas Nr.651/2014 2.panta 66.punktu.

25. Kopējais privāto ieguldītāju līdzfinansējuma apmērs sēklas kapitāla, sākuma kapitāla un izaugsmes kapitāla katra atsevišķā ieguldījuma līmenī saskaņā ar Komisijas regulas Nr.651/2014 21.panta 10.punkta nosacījumiem ir:

25.1. vismaz 10%, ja finanšu starpnieks sēklas kapitāla, sākuma kapitāla vai izaugsmes kapitāla ieguldījumu veic saimnieciskās darbības veicējā, kas uz lēmuma par ieguldījuma veikšanu pieņemšanas brīdi nav veicis pirmo komerciālo pārdošanu jebkurā tirgū;

25.2. vismaz 40%, ja finanšu starpnieks sēklas kapitāla, sākuma kapitāla vai izaugsmes kapitāla ieguldījumu veic saimnieciskās darbības veicējā, kas ir darbojies kādā tirgū ne ilgāk kā septiņus gadus kopš tā pirmās komerciālās pārdošanas darījuma saskaņā ar Komisijas regulas Nr.651/2014 2.panta 75.apakšpunktā minēto definīciju;

25.3. vismaz 60%, ja finanšu starpnieks sēklas kapitāla, sākuma kapitāla vai izaugsmes kapitāla ieguldījumu veic saimnieciskās darbības veicējā, kas ir darbojies kādā tirgū ilgāk kā septiņus gadus kopš tā pirmās komerciālās pārdošanas darījuma saskaņā ar Komisijas regulas Nr.651/2014 2.panta 75.apakšpunktā minēto definīciju, vienlaikus pastāvot nosacījumam, ka sēklas kapitāla ieguldījums ir nepieciešams, lai saimnieciskās darbības veicējs ieietu jaunā produktu vai ģeogrāfiskā tirgū, un tas pārsniedz 50 % no pēdējo piecu gadu vidējā saimnieciskās darbības veicēja apgrozījuma gadā.

26. Sēklas kapitāla, sākuma kapitāla un izaugsmes kapitāla fondi veic sēklas kapitāla, sākuma kapitāla un izaugsmes kapitāla ieguldījumus saimnieciskās darbības veicējos, nekļūstot par to saistīto saimnieciskās darbības veicēju saskaņā ar Komisijas regulas Nr.651/2014 1.pielikuma 3.panta 3.punktu.

27. Atbalstu finanšu starpnieki saimnieciskās darbības veicējiem šo noteikumu ietvaros sniedz līdz sēklas kapitāla, sākuma kapitāla vai izaugsmes kapitāla fonda darbības beigām, kas ir 10 gadi kopš komandītsabiedrības līguma noslēgšanas brīža.

**IV. Neatbalstāmās nozares un darbības**

28. Atbalstu šo noteikumu ietvaros nesniedz šādām saimnieciskās darbības veicēju darbībām un nozarēm:

28.1. kas ir noteiktas Komisijas regulas Nr.651/2014 1.panta 2.punkta “c” un “d” apakšpunktā;

28.2. kas ir noteiktas Komisijas regulas Nr.651/2014 1.panta 3.punkta “c” un “d” apakšpunktā;

28.3. kas ir noteiktas Eiropas Parlamenta un Padomes 2013.gada 17.decembra Regulas (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Investīcijas izaugsmei un nodarbinātībai” un ar ko atceļ Regulu (EK) Nr. 1080/2006 (turpmāk – Komisijas regula Nr.1301/2013) (Eiropas Savienības Oficiālais Vēstnesis, 2013. gada 20.decembris, Nr. L 347) 3.panta 3.punkta “a”, “b”, “c” un “e” apakšpunktā;

28.4. alkoholisko dzērienu tirdzniecībai (NACE 2.redakcijas grupā 46.53 “Dzērienu vairumtirdzniecība” iekļautā alkoholisko dzērienu vairumtirdzniecība un grupā 47.52 “Alkoholisko un citu dzērienu mazumtirdzniecība specializētajos veikalos” iekļautā alkoholisko dzērienu mazumtirdzniecība);

28.5. azartspēlēm un derībām (NACE 2.redakcijas 92.nodaļa “Azartspēles un derības”);

28.6. ieroču un munīcijas tirdzniecībai (NACE 2.redakcijas grupā 47.78 “Citur neklasificēta jaunu preču mazumtirdzniecība specializētajos veikalos” iekļautā ieroču un munīcijas mazumtirdzniecība un grupā 46.90 “Nespecializētā vairumtirdzniecība” );

28.7. darbībām ar nekustamo īpašumu (NACE 2.redakcijas L sadaļa “Operācijas ar nekustamo īpašumu”);

28.8. apdrošināšanai un banku pakalpojumiem (NACE 2.redakcijas 61.4.apakšnodaļa “Monetārā starpniecība” un NACE 2.redakcijas 65.nodaļa “Apdrošināšana, pārapdrošināšana un pensiju uzkrāšana, izņemot obligāto sociālo apdrošināšanu”).

29. Ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs un darbības jomās, tas nodrošina darbības vai izmaksu nošķiršanu saskaņā ar Komisijas regulas Nr.651/2014 1.panta 3.punktu.

30. Sēklas kapitāla, sākuma kapitāla un izaugsmes kapitāla ieguldījumus finanšu starpnieki var veikt arī tādos investīciju projektos, kas ietver neapbūvētas zemes iegādi un apbūvētas zemes iegādi par summu, kuras apmērs nepārsniedz 10% no sēklas kapitāla, sākuma kapitāla vai izaugsmes kapitāla ieguldījuma kopējā apmēra saimnieciskās darbības veicējā, atbilstoši Regulas Nr.1303/2013 69.panta 3.punkta b) apakšpunktam.

**IV. Sēklas kapitāla ieguldījumi**

31. Sēklas kapitāla ieguldījumus saimnieciskās darbības veicējiem sniedz, lai finansētu saimnieciskās darbības veicēja izveidi un attīstību.

32. Sēklas kapitāla fonds vienam saimnieciskās darbības veicējam sniedz sēklas kapitāla ieguldījumu ne vairāk kā 250 000 *euro* apmērā.

33. Veicot sēklas kapitāla ieguldījumus, sēklas kapitāla fondu privātie dalībnieki piedalās ar savu līdzfinansējumu, kura apmērs tiek noteikts publiskās iepirkumu procedūras ietvaros un kas nav mazāks par 10 % no sēklas kapitāla ieguldījumu apmēra.

**V. Sākuma kapitāla ieguldījumi**

34. Sākuma kapitāla ieguldījumus, tai skaitā turpmākos ieguldījumus, saimnieciskās darbības veicējiem sniedz, lai finansētu tā attīstību.

35. Sākuma kapitāla fonds vienam saimnieciskās darbības veicējam sniedz sākuma kapitāla ieguldījumu, kura apmērs nepārsniedz 15%no sākuma kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr.651/2014 21.panta 9.punktā noteiktais ieguldījuma apmēra ierobežojums.

36. Veicot sākuma kapitāla ieguldījumus, sākuma kapitāla fonda privātie dalībnieki piedalās ar savu līdzfinansējumu, kura apmērs tiek noteikts publiskās iepirkumu procedūras ietvaros un kas nav mazāks par 25 % no sākuma kapitāla ieguldījumu apmēra.

37. Finanšu starpnieks nodrošina, ka šo noteikumu 36.punktā noteiktais sākuma kapitāla fonda privāto dalībnieku līdzfinansējuma apmērs nav mazāks par vidējo svērto sākuma kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr.651/2014 21.panta 11.punktu.

**VI. Izaugsmes kapitāla ieguldījumi**

38. Izaugsmes kapitāla ieguldījumus, tai skaitā turpmākos ieguldījumus, saimnieciskās darbības veicējiem sniedz, lai finansētu tā izaugsmi un konkurētspēju.

39. Izaugsmes kapitāla fonds vienam saimnieciskās darbības veicējam sniedz izaugsmes kapitāla ieguldījumu, kura apmērs nepārsniedz 15%no izaugsmes kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr.651/2014 21.panta 9.punktā noteiktais ieguldījuma apmēra ierobežojums.

40. Veicot izaugsmes kapitāla ieguldījumus, izaugsmes kapitāla fonda privātie dalībnieki piedalās ar savu līdzfinansējumu, kura apmērs tiek noteikts publiskās iepirkumu procedūras ietvaros un kas nav mazāks par 40 % no izaugsmes kapitāla ieguldījumu apmēra.

41. Finanšu starpnieks nodrošina, ka šo noteikumu 40.punktā noteiktais izaugsmes kapitāla fonda privāto dalībnieku līdzfinansējuma apmērs nav mazāks par vidējo svērto izaugsmes kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr.651/2014 21.panta 11.punktu.

**VII. Atbalsta intensitāte un summēšana**

42. Šo noteikumu ietvaros saimnieciskās darbības veicējam piešķirtā riska finansējuma atbalsta apmērs atbilstoši Komisijas regulas Nr.651/2014 21.pantam ir vienāds ar sēklas kapitāla, sākuma kapitāla vai izaugsmes kapitāla ieguldījuma apmēru.

43. Šo noteikumu ietvaros saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā drīkst apvienot ar citu riska finansējuma atbalstu, nepārsniedzot Komisijas regulas Nr.651/2014 21.panta 9.punktā noteikto maksimālo riska finansējuma atbalsta apmēru un ievērojot šo noteikumu 44.punktā minēto nosacījumu.

44.Šo noteikumu ietvaros saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā nedrīkst apvienot ar citas valsts atbalsta programmas ietvaros saņemto atbalstu par vienām un tām pašām attiecināmajām izmaksām, ja citas valsts atbalsta programmas ietvaros izmaksas tiek finansētas no Eiropas Savienības fondu līdzekļiem.

**VIII. Atbalsta uzskaite**

45. Finanšu starpnieki nodrošina šo noteikumu ietvaros sniegtā atbalsta uzskaiti, tai skaitā detalizētu dokumentāciju, kas nepieciešama, lai noteiktu, ka ir izpildīti šo noteikumu nosacījumi. Minēto uzskaiti un dokumentāciju finanšu starpnieki glabā 10 gadus no pēdējā atbalsta piešķiršanas dienas.

46. Saimnieciskās darbības veicēji informāciju par šo noteikumu ietvaros saņemto atbalstu glabā 10 gadus no dienas, kad saņemts atbalsts.

47. Sabiedrība Altum nodrošina informācijas publicēšanu saskaņā ar Komisijas regulas Nr.651/2014 9.panta 1. un 2.punktu.

Ministru prezidents M.Kučinskis

Ministru prezidenta biedra,

ekonomikas ministra pienākumu izpildītājs -

Iekšlietu ministrs R.Kozlovskis

07.07.2016. 15:23

2727

A.Nicmane

Tel.: 67013203

e-pasts: agita.nicmane@em.gov.lv